Апартаментът е хостван от едни много приятни хора - Бахри и Нихал. Комуникацията с тях беше точна и ясна, обясниха ни къде се намира сградата, бяха гъвкави относно времето на нашето пристигане. Апартамент се намира на 2-ри етаж в нова модерна сграда, има подземен паркинг със заделено паркомясто. Апартаментът е много добре обзаведен, имаше абсолютно всичко от което може да се нуждаете. Въпреки, че хола и една от спалните гледат към булеварда, това не бива да ви притеснява, защото дограмата изолира много добре, а и има допълнителни автоматични метални щори, така че ако ви трябва тишина и спокойствие - ще ги имате. В кухнята имаше абсолютно всичко, от което се нуждаехме - ел. кана, печка, чинии, чаши. Има голям телевизор със стотици канали. Интернет е доста бърз, wifi покрива целия апартамент. Отделно искам да отбележа чистотата в апартамента, тя беше на едно много високо ниво.
Сградата се намира на много комуникативно място на булевард Багдад. На 20 метра от сградата има автобусна спирка, на 10 мин. пеша има станция на Marmaray - Sogutlucesme от която много лесно се стига както до линии метро М4 и М5, така и до европейската част на Истанбул. В района е пълно с заведения за хранене, отсреща има и Carrefour SA supermarket.
Ако трябва да оценя апартамента и целият ни опит по скалата от 0 до 10, с чисто сърце давам 12 и определено препоръчвам това място за всеки гост на Истанбул - туризъм или бизнес пътуване, няма значение, това място е подходящо за всеки.